# Neologisme de l'any

El neologisme de l'any és aquell mot de nova creació o difusió en llengua catalana, triat per una votació establerta per l'Observatori de Neologia de la Universitat Pompeu Fabra i l'Institut d'Estudis Catalans com a més rellevant de l'any. Va començar el 2014 i es tria per mitjà de votació popular a partir de les propostes de la comunitat de parlants.
Segons l'IEC, el projecte es va basar en l'equivalent en castellà de la Fundéu i així mateix de les iniciatives anàlogues en anglès d'Oxford, Chambers i Merriam-Webster. Comporta l'estudi de la possibilitat d'incorporació al Diccionari de la llengua catalana, a criteri de la Secció Filològica de l'Institut d'Estudis Catalans.
En la tercera edició, es va sortejar entre els participants un volum de la Gramàtica de la llengua catalana i un lot de llibres cedit per les editorials Comanegra, Adis, Gregal i Barcanova.
En la desena edició, els organitzadors van ser l'Observatori de Neologia de la Universitat Pompeu Fabra, la Secció Filològica de l'Institut d'Estudis Catalans i, com a novetat, el TERMCAT i el mitjà 3Cat, que disposa del portal lingüístic ésAdir. De manera puntual, a més, aquell any es va dividir la votació en dues categories: paraules noves (neologismes amb un curt recorregut, representatius de l'any) i paraules corrents (neologismes més assentats, però mancats de reconeixement normatiu). Per celebrar el desè aniversari de la campanya també es va impulsar un concurs de mems lingüístics transmèdia (a X, Instagram i TikTok).
| Edició | Any | Mot guanyador | Inclusió en el DIEC | Sistema | Nombre de participants | Vots | Mots finalistes |
| 1a | 2014 | estelada | Sí | Selecció interna | 200 | - | sobiranisme, selfie, extracomunitari, cardaamic, taulèfon, minifeina, vistaire, untall, feinaaddicte, acroioga, triscaidefòbia, vídeo de pantalla, full de ruta, corrupte, escoleta, ambient, lumbersexual, sexi, xulo, bolo, tofu, kebab |
| 2a | 2015 | dron | Sí | Votació popular | 1.500 | 28,9 % | cupaire, viral, sobiranisme, gihadisme, geolocalització, indepe, mem, núvol, tacticisme |
| 3a | 2016 | vegà | Sí | Votació popular | 1.700 | 21,6 % | maridatge, micropoble, ciutat refugi, invisibilitzar, gihadista, precaritzar, antropocè, nomofòbia, futtoc, superlluna, transmèdia |
| 4a | 2017 | cassolada | Sí | Votació popular | 5.600 | 23,8 % | fer pinya, feminicidi, transgènere, micromasclisme, sobiranisme, gentrificació, judicialitzar, hiperventilar, turismofòbia |
| 5a | 2018 | sororitat | Sí | Votació popular | 5.500 | 32,6 % | èpic, demofòbia, sostre de vidre, migrant, microplàstic, criptomoneda, seriòfil, narcopís, pis rusc |
| 6a | 2019 | emergència climàtica | No | Votació popular | 6.400 | 21,6 % | trap, vermuteria, exoplaneta, umami, residu zero, xipar, pactòmetre, bicitaxi |
| 6a | 2019 | animalista | Sí | Votació popular | 6.400 | 20,9 % | trap, vermuteria, exoplaneta, umami, residu zero, xipar, pactòmetre, bicitaxi |
| 7a | 2020 | coronavirus | Sí | Votació popular | 9.643 | 15,8 % | videotrucada, conspiranoic, mascareta, teletreballar, infodèmia, grup bombolla, desconfinament, traçabilitat, desescalada |
| 8a | 2021 | negacionisme | Sí | Votació popular | 8.045 | 18,1 % | podcast, cisgènere, distòpic, antivacunes, presencialitat, edatisme, disfòbia, cronificar, monodosi |
| 9a | 2022 | birra | Sí | Votació popular | 13.985 | 32,6 % | salut mental, tuti, violència vicària, poliamor, metavers, revictimització, nanosatèl·lit, submissió química, micromobilitat |
| 10a | 2023 | viralitzar | No | Votació popular | 14.035 | 28,2 % | bot, ecoansietat, gazià, grassofòbia, hipersexualització, nit tropical, refugi climàtic, sexoafectiu, superilla |
| 10a | 2023 | tiet | No | Votació popular | 14.035 | 32,2 % | bici, brutal, friqui, gorro, guai, plataforma, porno, quiròfan, xarxa social |
| 11a | 2024 | dana | No | Votació popular | 10.378 | 21,4% | cancel·lar, fentanil, hora tranquil·la, minisèrie, no-binari, nom sentit, presentisme, transició energètica, transitar |

## Notes

* ↑ La locució no ha estat inclosa com a tal, però des del març del 2021 apareix com a exemple de la tercera accepció del mot nuclear emergència.
* ↑ Mot que va substituir el controvertit mena, a petició de diversos sectors de la societat, inclòs el Departament d’Afers Socials de la Generalitat de Catalunya.

## Referències

* ↑ «'Birra' és escollit com a neologisme de l'any 2022». Públic, 23-12-2022. [Consulta: 2 març 2023].
* 1 2 3 Pueyo Busquets, Jordi. «L’acadèmia tria el mot ‘estelada’ com “el neologisme del 2014”». El País, 12-01-2015. Arxivat de l'original el 2 març 2023. [Consulta: 2 març 2023].
* 1 2 «'Brutal', 'bici', 'friqui', 'guai' o 'porno', candidats a neologisme "corrent" de l’any». Diari de Barcelona, 12-12-2023. [Consulta: 12 desembre 2023].
* 1 2 ««Vegà», elegit neologisme de l'any 2016». Nació Digital, 10-01-2017. [Consulta: 2 març 2023].
* ↑ «La paraula estelada, neologisme del 2014». Institut d'Estudis Catalans, 12-01-2015. [Consulta: 2 març 2023].
* ↑ «‘Dron' és escollit neologisme de l'any 2015». El Punt Avui, 16-01-2016. [Consulta: 2 març 2023].
* ↑ «‘Cassolada’, el neologisme de l’any 2017». Nova Conca, 09-01-2018. [Consulta: 2 març 2023].
* ↑ «La paraula 'sororitat', escollida neologisme de 2018». Diari La Veu, 18-12-2018. [Consulta: 2 març 2023].
* ↑ Institut d'Estudis Catalans «Articles del DIEC2 que es modifiquen» (PDF). MODIFICACIONS PER AL DIEC2 EN LÍNIA: Actualització de març de 2021, març 2021, pàg. 13 [Consulta: 23 desembre 2023].
* ↑ Comas, Ariadna. «“Emergència climàtica” i “animalista”, neologismes de l’any 2019». Betevé, 16-12-2019. [Consulta: 2 març 2023].
* ↑ «Coronavirus, neologisme de l’any 2020». El Nacional, 21-12-2020. [Consulta: 2 març 2023].
* ↑ «‘Negacionisme’ és el nou neologisme d’aquest any». El Punt Avui, 21-12-2021. [Consulta: 2 març 2023].
* ↑ Marimon Molas, Sílvia. «'Negacionisme': aquest és el neologisme de l'any 2021». Ara, 20-12-2021. [Consulta: 2 març 2023].
* ↑ «Birra, neologisme de l’any 2022». VilaWeb, 23-12-2022. [Consulta: 2 març 2023].
* ↑ ««Viralitzar» i «tiet-tieta», guanyadors en un neologisme de l'any de rècord». NacióDigital, 21-12-2023. [Consulta: 23 desembre 2023].
* ↑ «El neologisme del 2024: ja pots votar entre 10 candidats, de "dana" a "fentanil" o "nom sentit"». 3/24. 3Cat, 02-12-2024. [Consulta: 2 desembre 2024].
* ↑ ««Dana», paraula escollida com el neologisme del 2024». NacióDigital, 16-12-2024. [Consulta: 16 desembre 2024].